open-index/open-wikipedia-markdown huggingface dataset:
Σταθμός Πανόρμου (Μετρό Αθήνας)

Ο **Σταθμός Πανόρμου** είναι σταθμός του μετρό της Αθήνας, επί της γραμμής 3. Βρίσκεται στους Αμπελοκήπους και πήρε το όνομά του από την οδό Πανόρμου, κάτω από την οποία βρίσκεται. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες.

Στο σταθμό εκτίθεται το έργο *Μαζαρέκο* του Μιχάλη Κατζουράκη, το οποίο αποτελείται από χρωματισμένα φώτα νέον μαζί με καθρέφτες, οι οποίοι προσδίδουν ιδιαίτερες αντανακλάσεις, δημιουργώντας την αίσθηση του ρυθμού στον χώρο.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 11 λεωφορειακές γραμμές και 3 γραμμές τρόλεϊ 3, 10, 14, Α7, Ε14, Χ95, 036, 046, 550, 602, 610, 651, 653, 813.

## Είσοδοι - Έξοδοι
* Οδός Λουΐζης Ριανκούρ
* Οδός Πανόρμου / Οδός Χατζηκωνσταντή (κυλιόμενες σκάλες, μόνο έξοδος)
* Οδός Πανόρμου / Οδός Μπέλλου

## Δομή σταθμού

## Παραπομπές


Πανορμου
Πανορμου
Κατηγορία:Πάνορμος Κυζίκου
Σταθμός Άγιος Ιωάννης (Μετρό Αθήνας)

Ο **Σταθμός Άγιος Ιωάννης** είναι σταθμός του μετρό της Αθήνας, επί της γραμμής 2. Βρίσκεται στην Αθήνα και πήρε το όνομά του από τον Ιερό Ναό του Αγίου Ιωάννη (Κυνηγού), επί της Λεωφόρου Βουλιαγμένης, με τον οποίο γειτνιάζει. Εγκαινιάστηκε στις 15 Νοεμβρίου 2000. Είναι υπόγειος και διαθέτει δυο πλευρικές αποβάθρες.

Κατά τη κατασκευή του σταθμού εντοπίστηκαν λείψανα κλασικού κεραμοποιείου, στοιχείο που δείχνει την ύπαρξη δραστηριοτήτων στην περιοχή ήδη από την αρχαιότητα.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό, διαπερνούν τα παρακάτω λεωφορεία:
### Στάση ΑΓΙΟΣ ΙΩΑΝΝΗΣ
*Α3: ΑΚΑΔΗΜΙΑ - ΓΛΥΦΑΔΑ (ΜΕΣΩ ΛΕΩΦ. ΒΟΥΛΙΑΓΜΕΝΗΣ)
**112: ΑΓ. ΔΗΜΗΤΡΙΟΣ - ΣΤ. ΔΑΦΝΗ [ΑΠΟ ΣΤΑΣΗ ΜΑΚΡΥΓΙΑΝΝΗ ΕΩΣ ΑΚΑΔΗΜΙΑ]*
**164: ΣΤ. ΑΓ. ΔΗΜΗΤΡΙΟΣ - ΚΑΤΩ ΗΛΙΟΥΠΟΛΗ - ΑΡΓΥΡΟΥΠΟΛΗ - ΤΕΡΨΙΘΕΑ [ΕΩΣ ΑΚΑΔΗΜΙΑ]*
**206: ΑΓ. ΜΑΡΙΝΑ - ΣΤ. ΔΑΦΝΗΣ [ΕΩΣ ΑΚΑΔΗΜΙΑ]*
*227: ΑΝΩ ΠΕΤΡΑΛΩΝΑ - ΑΓ. ΑΡΤΕΜΙΟΣ 
**237: ΑΝΩ ΗΛΙΟΥΠΟΛΗ - ΣΤ. ΔΑΦΝΗΣ [ΕΩΣ ΑΚΑΔΗΜΙΑ]*
**Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑΤΟΣ [ΕΩΣ ΣΤ. ΕΛΛΗΝΙΚΟ]*
*790: ΣΤ. ΑΝΘΟΥΠΟΛΗ - ΓΛΥΦΑΔΑ (ΝΥΧΤΕΡΙΝΗ)
*856: ΑΙΓΑΛΕΩ - ΥΜΗΤΤΟΣ - ΔΑΦΝΗ

### Στάση ΤΕΡΜΑ
*4: ΣΤ. ΑΓΙΟΣ ΙΩΑΝΝΗΣ - ΑΓΙΟΣ ΑΡΤΕΜΙΟΣ - ΑΝΩ ΚΥΨΕΛΗ

## Δομή σταθμού

## Παραπομπές


## Εξωτερικοί σύνδεσμοι
* 

Αγιος Ιωαννης
Αγιος Ιωαννης
Σταθμός Κατεχάκη (Μετρό Αθήνας)

right|thumb|Θέα προς κέντρο Αθήνας, από την πεζογέφυρα.
μικρογραφία|Ανελκυστήρας Γέφυρας.
Ο **Σταθμός Κατεχάκη** είναι σταθμός του μετρό της Αθήνας, επί της Γραμμής 3. Βρίσκεται στην Αθήνα και πήρε το όνομά του από τη Λεωφόρο Κατεχάκη, κάτω από τη συμβολή της οποίας με τη Λεωφόρο Μεσογείων έχει κατασκευαστεί. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες. Στον παρακείμενο χώρο του βρίσκεται χώρος στάθμευσης αυτοκινήτων, καθώς και σταθμός μετεπιβίβασης αστικών λεωφορείων.

Πρόκειται για έναν από τους μόλις τρεις σταθμούς στο δίκτυο του Μετρό της Αθήνας (μαζί με τους σταθμούς Μανιάτικα και Ελαιώνας) που διαθέτει μία και μοναδική είσοδο/έξοδο, αντί για τουλάχιστον δύο όπως συνηθίζεται. Η ανωμαλία αυτή προέκυψε λόγω περιορισμένου χώρου στην επιφάνεια. Για την ακρίβεια, κατά τη διάρκεια κατασκευής του σταθμού διαπιστώθηκε ότι η ύπαρξη εκεί του ανισόπεδου κόμβου καθιστούσε αδύνατη την κατασκευή και δεύτερης εισόδου-εξόδου στο ρεύμα της Μεσογείων προς το κέντρο της Αθήνας και αποφασίστηκε να κατασκευαστεί μια πεζογέφυρα για να διευκολύνονται εκείνοι που θέλουν να περάσουν απέναντι.

Το 2004, η μοναδική είσοδος του σταθμού συνδέθηκε με την περιοχή στη βόρεια πλευρά της Λεωφόρου Μεσογείων μέσω εντυπωσιακής πεζογέφυρας σε σχήμα που προσιδιάζει με άρπα και η οποία σχεδιάστηκε από τον Ισπανό αρχιτέκτονα Σαντιάγο Καλατράβα και παραδόθηκε στο κοινό στις 14 Μαΐου 2004. Μελλοντικά θα έχει ανταπόκριση με τη Γραμμή 4.

Βρίσκεται πλησίον του Υπουργείου Δημοσίας Τάξης, του στρατιωτικού Νοσοκομείου 401 ΓΣΝ, καθώς και του Ολυμπιακού Συγκροτήματος Αντιπτέρισης. Επίσης, εξυπηρετεί την Εθνική Γλυπτοθήκη και το Εθνικό Μετσόβιο Πολυτεχνείο.

Στο επίπεδο εισιτηρίων του σταθμού, εκτίθεται το γλυπτό της Βάσως Πεκλάρη, *Φόρμες με Υφαντό Χαλκό*. Οι τρεις χαρακτηριστικές φιγούρες σύγχρονης τέχνης του έργου έχουν κατασκευαστεί με την ιδιαίτερη μέθοδο της καλλιτέχνιδας, δηλαδή με την ύφανση μετάλλου στον αργαλειό.

To 1979, με την μελέτη SOFRETU, προβλεπόταν αρχικά ο σταθμός να γίνει στο ύψος του Ερυθρού Σταυρού επί της Μεσογείων, τελικά όμως με την δημοπράτηση της γραμμής το 1991, προκρίθηκε η χωροθέτηση στην συμβολή της Κατεχάκη με την Μεσογείων.

## Υπαίθριος χώρος στάθμευσης
Ο σταθμός διαθέτει υπαίθριο χώρο στάθμευσης οχημάτων, χωρητικότητας 240 θέσεων.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχουν αφετηρία/τέρμα 2 λεωφορειακές γραμμές (036, 402) και διέρχονται άλλες 9 (Α5, Β5, Χ95, 046, 140, 242, 400, 409, 416).

## Είσοδοι - Έξοδοι
* Λεωφόρος Μεσογείων / Λεωφόρος Κατεχάκη

## Δομή σταθμού

## Παραπομπές


Κατεχακη
Κατεχακη
Σοφία Σακοράφα

Η **Σοφία Σακοράφα** (γενν. Τρίκαλα, 29 Απριλίου 1957) είναι Ελληνίδα πολιτικός, πρώην βουλεύτρια, πρόεδρος του Συνδέσμου Ελληνικών Γυμναστικών Αθλητικών Σωματείων (ΣΕΓΑΣ), πρώην ευρωβουλεύτρια και πρώην ακοντίστρια.

## Βιογραφικά στοιχεία
### Αθλητισμός
Άρχισε να ασχολείται με τον αθλητισμό σε ηλικία 15 ετών, αγωνιζόμενη με τα χρώματα του Γ.Σ. Τρικάλων. Στις 26 Σεπτεμβρίου 1982 στο πανελλήνιο πρωτάθλημα στα Χανιά, πέτυχε παγκόσμιο ρεκόρ με επίδοση 74,20 μέτρα. Η επίδοση αυτή παρέμεινε πανελλήνιο ρεκόρ μέχρι την εισαγωγή του νέου τύπου ακοντίου, οπότε και όλα τα ρεκόρ μηδενίστηκαν. Παρέμεινε κάτοχος του παγκοσμίου ρεκόρ στον ανοιχτό στίβο ως και την 13η Ιουνίου του 1983 όταν στο Τάμπερε της Φινλανδίας η Τιίνα Λίλακ το κατέρριψε με επίδοση 74,76 μέτρα.

Συνολικά πέτυχε 17 φορές πανελλήνιο ρεκόρ, βελτιώνοντάς το συνολικά πάνω από 30 μέτρα.

Είναι απόφοιτη της Εθνικής Ακαδημίας Σωματικής Αγωγής Θεσσαλονίκης (σήμερα ΤΕΦΑΑ).

### Πολιτική
Όταν αποχώρησε από τον αθλητισμό ασχολήθηκε με την πολιτική. Εκλέχτηκε για πρώτη φορά βουλευτής με το ΠΑΣΟΚ στη Β' Αθήνας (με 33.503 σταυρούς προτίμησης) στις εκλογές του 2007, καθώς και στις εκλογές του 2009.

Στην ονομαστική ψηφοφορία που διεξήχθη στη 6 Μαΐου 2010 για το νομοσχέδιο σχετικά με το μηχανισμό στήριξης της Ε.Ε. και του Δ.Ν.Τ. και για τα έκτακτα μέτρα που πήρε η χώρα για να μη χρεοκοπήσει, διαγράφτηκε από την κοινοβουλευτική ομάδα του ΠΑΣΟΚ, καθώς δήλωσε «παρών» μαζί με τον Γιάννη Δημαρά και τον Βασίλη Οικονόμου που επίσης δήλωσαν «παρών», ξεφεύγοντας από την κομματική γραμμή που είχε ορίσει ο αρχηγός του κόμματος Γιώργος Παπανδρέου.

Στις εκλογές του Μαΐου του 2012 και του Ιουνίου του 2012, εξελέγη βουλευτής Β' Αθηνών με το ΣΥ.ΡΙΖ.Α., πρώτη σε σταυρούς (71.407) από τους υποψήφιους του κόμματος στην εν λόγω περιφέρεια. Στις ευρωεκλογές του 2014 εξελέγη ευρωβουλευτής με το ίδιο κόμμα.

Στις 11 Σεπτεμβρίου 2015 ανακοίνωσε την ανεξαρτητοποίησή της από την ομάδα του ΣΥ.ΡΙΖ.Α. στο Ευρωπαϊκό Κοινοβούλιο.  Στις 19 Δεκεμβρίου 2018 εντάχθηκε στο Μέτωπο Ευρωπαϊκής Ρεαλιστικής Ανυπακοής (ΜέΡΑ25) του Γιάνη Βαρουφάκη, με το οποίο ήταν υποψήφια στις ευρωεκλογές του 2019. Εκλέχθηκε βουλευτής στην περιφέρεια Β3' Νότιου Τομέα Αθηνών στις εκλογές του 2019.

## Παραπομπές


Κατηγορία:Ελληνίδες αθλήτριες του ακοντισμού
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Ευρωβουλευτές εκλεγμένοι με τον ΣΥΡΙΖΑ
Κατηγορία:Ανεξάρτητοι Ευρωβουλευτές
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Κατηγορία:Βουλευτές εκλεγμένοι με το ΜέΡΑ25
Κατηγορία:Βουλευτές Β3΄ Νότιου Τομέα Αθηνών
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Μεσογειακούς Αγώνες 1979
Κατηγορία:Αθλητές του στίβου στους Μεσογειακούς Αγώνες 1987
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Επίγονοι

Με το όνομα **Επίγονοι** αναφέρονται οι: 

* *[[Επίγονοι (έπος)]]*: έπος του θηβαϊκού κύκλου αποδιδόμενο στον Όμηρο ή στον Αντίμαχο τον Τήιο που εξιστορούσε την άλωση της Θήβας από τους *Επιγόνους*.
* Επίγονοι (μυθολογία): στην ελληνική μυθολογία οι γιοι των *Επτά Ηγεμόνων* των Αργείων που είχαν εκστρατεύσει κατά των Θηβών.

* Επίγονοι (Μεγάλου Αλεξάνδρου): οι Βασιλείς των ελληνιστικών κρατών που ίδρυσαν οι Διάδοχοι του Μ. Αλεξάνδρου.
* Επίγονοι (Αιγύπτου): τα παιδιά των εγκατασταθέντων  μισθοφόρων ξένης εθνικότητας στο Βασίλειο των Πτολεμαίων. 
* Επίγονοι (στρατιωτικό σώμα): στρατιωτικό σώμα που ίδρυσε ο Μέγας Αλέξανδρος με 30.000 εφήβους από κατακτημένες χώρες, οπλισμένους και εκπαιδευμένους κατά τον μακεδονικό τρόπο.
Επιβεβαίωση του επομένου

Η **επιβεβαίωση του επομένου** αποτελεί λογική πλάνη τύπου υποθετικής πρότασης. Επιβεβαίωση του επομένου έχουμε όταν μία υποθετική πρόταση με ένα ηγούμενο και ένα επόμενο τείνει να αποδείξει ότι η αληθινότητα του επομένου προεξοφλεί την αληθινότητα του ηγουμένου, πράγμα που δεν ισχύει αμφίδρομα. 

Στην στερεότυπη συμβολική γραφή, ο ακόλουθος υποθετικός συλλογισμός καταδεικνύει την πλάνη της επιβεβαίωσης του επομένου:

:Εάν Α, τότε Β.
:Β
:Άρα, Α.

Αυτό το λογικό σφάλμα ονομάζεται «πλάνη επιβεβαίωσης του επομένου» διότι συνάγεται εσφαλμένα από την δεύτερη πρόταση ότι η κατάφαση του επομένου προϋποθέτει την αληθινότητα του ηγουμένου. Για να παρασταθεί το σφάλμα, παρατίθεται ένα παράδειγμα. Το εξής επιχείρημα είναι εμφανώς εσφαλμένο:

:Εάν ο Στίβεν Κινγκ έγραψε την Βίβλο (Α) τότε ο Στίβεν Κινγκ είναι καλός συγγραφέας (Β).
:Ο Στίβεν Κινγκ είναι καλός συγγραφέας (Β).
:Άρα ο Στίβεν Κινγκ έγραψε την Βίβλο (Α).

Το επιχείρημα αυτό είναι εμφανώς εσφαλμένο, αλλά το ακόλουθο ίσως είναι πιο απατηλό:

:Εάν κάποιος είναι άνθρωπος (Α), τότε είναι θνητός (Β).
:Η Άννα είναι θνητή (Β).
:Άρα, η Άννα είναι άνθρωπος (Α).

Ωστόσο, η Άννα μπορεί στην πραγματικότητα να είναι γάτα. Παραμένει θνητή αλλά δεν είναι άνθρωπος.

Η μόνη περίπτωση στην οποία ένα επιχείρημα τέτοιου τύπου θα μπορούσε να είναι έγκυρο είναι όταν η πρώτη πρόταση εμπεριέχει το «εάν και μόνο εάν» αντί για απλώς «εάν».

## Βλέπε επίσης
* Άρνηση του ηγουμένου

Κατηγορία:Λογική πλάνη
Άρνηση του ηγουμένου

Η **άρνηση του ηγουμένου** είναι ένα είδος λογικής πλάνης. 

Έστω ότι κάποιος στο επιχείρημά του πρώτα αρνιόταν να αποδεχθεί το «αν» της υπόθεσης (το ηγούμενο) και κατόπιν δεν αποδεχόταν επίσης το «τότε» (το επόμενο):
:Εάν Α, τότε Β.
:Το Α είναι ψευδές.
:Άρα, το Β είναι ψευδές.

Το επιχείρημα αυτό ονομάζεται *άρνηση του ηγουμένου*, διότι κατά τον σχηματισμό του υπάρχει άρνηση του ηγουμένου της δεύτερης πρότασης. Έτσι έχουμε ανακολουθία. Εάν επιχειρηματολογούμε τοιουτοτρόπως, σφάλουμε. Για παράδειγμα:

:Όταν πάω κινηματογράφο, πάντα τρώω ποπ-κορν.
:Δεν είμαι στον κινηματογράφο τώρα.
:Άρα, δεν τρώω ποπ-κορν.

Είναι φανερό πως το ότι τρώω ποπ-κορν όταν είμαι στον κινηματογράφο δεν μηδενίζει την πιθανότητα να τρώω ποπ-κορν και κάπου αλλού. Όταν αποτελεί μέρος πιο περίπλοκης επιχειρηματολογίας, ο συλλογισμός αυτός ίσως να μοιάζει πειστικός εξαιτίας της πιθανής σύγχυσης ανάμεσα στο «εάν» και στο «εάν και μόνο εάν». Η άρνηση του ηγουμένου είναι έγκυρη, εάν η πρώτη πρόταση περιέχει το «εάν και μόνο εάν» αντί για το απλό «εάν». Έτσι τρώω ποπ-κορν στον κινηματογράφο, όχι μόνο «πάντα» αλλά και αποκλειστικά εκεί.

*Παράβαλε:* επιβεβαίωση του επομένου.

Κατηγορία:Λογική πλάνη
Κατηγορία:Διχοτομίες
Προϊστορική ζωή

Ο όρος **Προϊστορική ζωή** αναφέρεται σε διάφορους οργανισμούς που κατοικούσαν στην Γη απο την αρχή της ζωής περίπου 3.5 δισεκατομμύρια χρόνια ως την εποχή που ο άνθρωπος ξεκίνησε να κρατάει γραπτές αναφορές, περίπου το 3.500 Π.Κ.Ε. Κατά τη διάρκεια της πορείας της εξέλιξης, νέες μορφές ζωής αναπτύχθηκαν και πολλές άλλες, όπως οι δεινόσαυροι, εξαλείφθηκαν. 

Η προϊστορική ζωή αναπτύχθηκε στο αχανές πέρασμα του χρόνου από απλά βακτήρια -όπως τα κύτταρα και τα κυανοβακτήρια στους ωκεανούς τα φύκια και τα πρωτόζωα καθώς και πολύπλοκες πολυκυτταρικές δομές όπως είναι τα σκουλήκια, τα σαλιγκάρια, τα οστρακόδερμα, τα ψάρια, τα έντομα, τα φυτά, τα αμφίβια, τα ερπετά, τα πουλιά, και τα θηλαστικά. 

Στην γεωλογική χρονολογική κλίμακα ο άνθρωπος αναπτύχθηκε πολύ πρόσφατα, περίπου 4 εκατομμύρια χρόνια το νωρίτερο, παρόλο που η ακριβής χρονολογία παραμένει θέμα συζήτησης. Μερικές μορφές προϊστορικής ζωής όπως είναι κάποια φυτά και αξιοσημείωτα ζώα όπως ο κοιλάκανθος είναι αρχαίες μορφές ζωής που υπάρχουν ως σήμερα, κάνοντας τα ζωντανά απολιθώματα. Κάποια άλλα, όπως οι καρχαρίες, άλλαξαν ελάχιστα μέσα στους αιώνες. Για τις περισσότερες μορφές προϊστορικής ζωής που έχουν εξαλειφθεί, η μόνη απόδειξη που έχουμε ότι υπήρξαν κάποτε, είναι τα απολιθώματα ή τα αποτυπώματα τους σε βράχους.

Δείτε επίσης ιδιαίτερες αναφορές για ομάδες προϊστορικών ειδών :

* Δεινόσαυροι
* Απολίθωμα
* Προϊστορικά αμφίβια
* Προϊστορικά πουλιά
* Προϊστορικά ψάρια
* Προϊστορικός άνθρωπος
* Ανθρώπινη εξέλιξη 
* Προϊστορικά έντομα
* Προϊστορικά Θηλαστικά
* Προϊστορικά φυτά
* Προϊστορικά έντομα
* Τριλοβίτης

Κατηγορία:Παλαιοντολογία
4η χιλιετία π.Χ.

5η χιλιετία π.Χ. | **4η χιλιετία π.Χ.** | 3η χιλιετία π.Χ.


40ος αιώνας π.Χ. | 39ος αιώνας π.Χ. | 38ος αιώνας π.Χ.| 37ος αιώνας π.Χ. | 36ος αιώνας π.Χ. 
35ος αιώνας π.Χ. | 34ος αιώνας π.Χ. | 33ος αιώνας π.Χ.| 32ος αιώνας π.Χ. | 31ος αιώνας π.Χ.


## Γεγονότα
* 25 Σεπτεμβρίου ή 29 Μαρτίου 3760 π.Χ., η δημιουργία του κόσμου (Anno Mundi), σύμφωνα με το Εβραϊκό ημερολόγιο.
* 3600 π.Χ., τεχνουργήματα στην Κολομβία Chiribiquete (Caqueta).
* 3500 π.Χ. - 3400 π.Χ., Αγγείο από την Ιερακόπολη της Αιγύπτου (βρίσκεται στο μουσείο του Μπρούκλιν).
* 3500 π.Χ. - 2800 π.Χ., Ανάπτυξη των πρώτων πόλεων στη Νότια Μεσοποταμία, από μετανάστες του Βορρά.
* 3300 π.Χ. πεθαίνει ο άνθρωπος των πάγων Ötziκοντά στα σημερινά σύνορα μεταξύ Αυστρίας και Ιταλίας. Ανακαλύφθηκε το 1991 μέσα στον πάγο των Άλπεων (Ötztal Alps). Αιτία θανάτου πιστεύεται η ανθρωποκτονία.
* 3200 π.Χ., Άνθρωποι της νεολιθικής εποχής στην Ιρλανδία, χτίζουν το 250.000 τόνων ηλιακό παρατηρητήριο στο Newgrange.
* 3150 π.Χ., Τέλος της προδυναστικής περιόδου της Αρχαίας Αιγύπτου. Έναρξη της πρώιμης (αρχαϊκής) δυναστικής περιόδου, η οποία περιλαμβάνει την πρώτη και δεύτερη δυναστεία.
*18 Φεβρουαρίου 3102 π.Χ. -  Ξεκινά το Κάλι Γιούγκα. 
* 3100 π.Χ. - 2600 π.Χ., Νεολιθικοί οικισμοί στο Skara Brae των νήσων Orkney, Σκωτία.
* 3000 π.Χ., Ο φαραώ Μήνης (ανήκει στην πρώτη δυναστεία) ενώνει την Άνω με την Κάτω Αίγυπτο και χτίζει τη νέα πρωτεύουσα Μέμφις.
* Πρώτη έως τέταρτη δυναστεία των Kish στη Μεσοποταμία.
* 3000 π.Χ., Κεραμοποιία στην Κολομβία, Puerto Hormiga (Magdalena), από τις πρώτες του Νέου Κόσμου. Πρώτοι οικισμοί στο Puerto Badel (Bolivar).

## Σημαντικά πρόσωπα

## Εφευρέσεις και ανακαλύψεις
* Οι πρώτες γραπτές μαρτυρίες
* Ανακάλυψη του αργύρου.
* Αλαβάστρινο βάζο από την Ουρούκ

Κατηγορία:Χιλιετίες
Πρωτάθλημα Ελλάδας ποδοσφαίρου γυναικών

H **Α΄ Εθνική Kατηγορία ποδοσφαίρου γυναικών** είναι το πρώτο τη τάξει πρωτάθλημα ποδοσφαίρου γυναικών στην Ελλάδα. Ξεκίνησε το 1986 αλλά μέχρι το 1989 το πρωτάθλημα ήταν ανεπίσημο και το διοργάνωναν τα ίδια τα σωματεία που αγωνίζονταν σε αυτό. Την περίοδο 1989–1990 η Ε.Π.Ο. δημιούργησε Επιτροπή Γυναικείου Ποδοσφαίρου, η οποία ανέλαβε να διοργανώσει το πρωτάθλημα. Η πρώτη διοργάνωση της Ε.Π.Ο., ονομάστηκε δοκιμαστική και η ομοσπονδία δεν την αναγνώρισε ως επίσημη.

Το πρωτάθλημα υπήρξε ενιαίο έως το 2003, όμως από το 2004 άρχισε να διεξάγεται σε 2 φάσεις. Στην Α΄ φάση οι ομάδες ήταν χωρισμένες σε 2 ομίλους με βάση γεωγραφικά κριτήρια (Βόρειος & Νότιος όμιλος). Οι καλύτερες ομάδες κάθε ομίλου (ο αριθμός διέφερε ανά περίοδο) περνούσαν στην τελική φάση, όπου διεξάγονταν διπλές νοκ άουτ αναμετρήσεις ή 1 όμιλος με 2 γύρους. Την περίοδο 2010–2011, το πρωτάθλημα έγινε ενιαίο, με τη συμμετοχή 13 ομάδων, οι οποίες μειώθηκαν σε 10 κατά την επόμενη περίοδο και παρέμειναν έως την περίοδο 2016–2017. Από την περίοδο 2017–2018 συμμετέχουν 12 ομάδες. Από την περίοδο 2020–2021 μέχρι την περίοδο 2022–2023 υπήρχε διαχωρισμός των ομάδων σε ομίλους.

Πολυνίκης του θεσμού είναι η ομάδα του Π.Α.Ο.Κ. με 19 τίτλους, ενώ επίσης κατέχει και το ρεκόρ των 10 συνεχόμενων κατακτήσεων. Το πρώτο πρωτάθλημα το κατέκτησε η Α.Ε. Ολυμπιάδα Θεσσαλονίκης 80. Στο πρώτο πρωτάθλημα που διεξήχθη υπό την αιγίδα της Ε.Π.Ο. αλλά θεωρήθηκε ως δοκιμαστικό, τον τίτλο πήρε o A.O. Καβάλα 86. Στην μετέπειτα χρονιά που είναι η πρώτη επίσημη, τον τίτλο κατάφερε να κατακτήσει η Δόξα Πειραιά. Το 1992 δημιουργήθηκε και Β΄ Εθνική κατηγορία.

## Πρωταθλητές
### Ανεπίσημο Πρωτάθλημα (1986–1989)

### Πανελλήνιο Πρωτάθλημα (1989–1992)

### Α΄ Εθνική Κατηγορία (1992–Σήμερα)

### Σύνολο Τίτλων

## Εξωτερικοί σύνδεσμοι
* 
* 


Κατηγορία:Πρωταθλητές Ελλάδος
Σταθμός Μέγαρο Μουσικής (Μετρό Αθήνας)

Ο **Σταθμός Μέγαρο Μουσικής** είναι σταθμός του μετρό της Αθήνας, επί της γραμμής 3. Βρίσκεται στην Αθήνα και πήρε το όνομά του από το Μέγαρο Μουσικής Αθηνών, με το οποίο και γειτνιάζει. Βρίσκεται κάτω από τη Λεωφόρο Βασιλίσσης Σοφίας και εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες. Εκτός από το Μέγαρο Μουσικής, ο σταθμός βρίσκεται, επίσης, κοντά στην πρεσβεία των ΗΠΑ και στα νοσοκομεία *Αλεξάνδρα* και *Αρεταίειο*.

Η αρχική τοποθεσία του σταθμού στα σχέδια του 1979 ήταν στην πλατεία Μαβίλη, ωστόσο η ολοκλήρωση του Μεγάρου Μουσικής το 1991 επέδρασε ώστε ο σταθμός να μετατεθεί στο σημερινό σημείο. Στον αρχικό σχεδιασμό του σταθμού προβλεπόταν υπόγεια σύνδεση με τη νέα πτέρυγα του παρακείμενου Μεγάρου Μουσικής, η οποία ωστόσο μέχρι σήμερα δεν έχει υλοποιηθεί. Το ζήτημα απασχόλησε στο παρελθόν το κοινοβούλιο, με σχετικές ερωτήσεις από μέρους του ΚΚΕ. Αρχική ονομασία του σταθμού ήταν τα "Ιλίσσια". Μέχρι το 1953 σε παρακείμενη θέση και συγκεκριμένα στην συμβολή των οδών Βασιλίσσης Σοφίας και Παπαδιαμαντοπούλου βρισκόταν η στάση τραμ ***Ιλίσσια***, που ήταν και το σημείο δολοφονίας του Ίωνα Δραγούμη.

## Έργα τέχνης
Στο επίπεδο έκδοσης εισιτηρίων του σταθμού εκτίθεται πάνω στο μάρμαρο του τοίχου ψηφιδωτή σύνθεση με πουλιά, του καλλιτέχνη Πάνου Φειδάκη με τίτλο «Μπαμπουζίνα». Λίγοι ωστόσο από τους χιλιάδες των επιβατών που διέρχονται καθημερινά από τον σταθμό γνωρίζουν ότι το έργο, διαστάσεων 180 x 780 εκατοστών, είναι και το τελευταίο του καλλιτέχνη, αφού μόλις λίγους μήνες αργότερα αυτοκτόνησε σε ηλικία 46 ετών.


Αρχείο:Attiki Metro Megaro Mousikis3.jpg|Το έργο «Μπαμπουζίνα» μαζί με χριστουγεννιάτικες διακοσμήσεις.


## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 18 λεωφορειακές γραμμές και 2 γραμμές τρόλεϊ 3, 10, Α5, Ε14, Χ14, Χ95, 031, 032, 060, 140, 220, 235, 400, 409, 416, 550, 608, 622, 653, 815.

## Είσοδοι - Έξοδοι
* Λεωφόρος Βασιλίσσης Σοφίας / Νοσοκομείο Αιγινήτειο
* Λεωφόρος Βασιλίσσης Σοφίας / Πάρκο Ελευθερίας (Λυκαβηττός/Κολωνάκι)

## Δομή σταθμού

## Παραπομπές


Μεγαρο Μουσικης
Μεγαρο Μουσικης
Σταθμός Αμπελόκηποι (Μετρό Αθήνας)

Ο **Σταθμός Αμπελόκηποι** είναι σταθμός του μετρό της Αθήνας, επί της γραμμής 3. Βρίσκεται στην Αθήνα και πήρε το όνομά του από την αθηναϊκή συνοικία των Αμπελοκήπων, την οποία εξυπηρετεί. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες.

Βρίσκεται κάτω από τη συμβολή της Λεωφόρου Αλεξάνδρας και της οδού Δημητρίου Σούτσου, πλησίον της Γενικής Αστυνομικής Διεύθυνσης Αττικής (ΓΑΔΑ), του Αρείου Πάγου και του γηπέδου του Παναθηναϊκού.

Στην οροφή του σταθμού εκτείνονται πολύχρωμες γραμμές φωτισμένες με φώτα νέον, έργο του Στήβεν Αντωνάκου με τίτλο *Πομπή*. Οι φωτεινές εικαστικές γραμμές που οδηγούν τους επιβάτες μέσα και έξω από τον σταθμό, παραπέμπουν στις αρχαίες αθηναϊκές πομπές των πολιτών.

Το 1979 η αρχική χωροθέτηση του σταθμού είχε γίνει στο Θων (Αλεξάνδρας και Βασιλίσσης Σοφίας, τέρμα τραμ Αμπελοκήπων ως το 1953), αλλά το 1991 καθορίστηκε στη σημερινή του θέση.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 12 λεωφορειακές γραμμές και 5 γραμμές τρόλεϊ 3, 10, 14, 18, 19, 19Β, Α7, Β5, Χ14, Χ95, 230, 400, 409, 416, 550, 610, 653, 813.

## Είσοδοι - Έξοδοι
* Λεωφόρος Αλεξάνδρας / Οδός Δημητρίου Σούτσου
* Λεωφόρος Αλεξάνδρας / Οδός Πανόρμου 

## Δομή σταθμού

## Φωτογραφικό υλικό

Αρχείο:Athens Metro Ambelokipi1.jpg|Τμήμα του έργου «Πομπή» που διακοσμεί τον σταθμό.
Αρχείο:Athens Metro Ambelokipi3.jpg|Το επίπεδο ακύρωσης εισιτηρίων.


## Παραπομπές


Αμπελοκηποι
Αμπελοκηποι
Σταθμός Εθνική Άμυνα (Μετρό Αθήνας)

Ο **Σταθμός Εθνική Άμυνα** είναι σταθμός του μετρό της Αθήνας, επί της γραμμής 3. Βρίσκεται στα όρια των δήμων Αθήνας και Παπάγου-Χολαργού. Πήρε το όνομά του από το Υπουργείο Εθνικής Άμυνας, με το οποίο γειτνιάζει. Εγκαινιάστηκε στις 28 Ιανουαρίου 2000. Είναι υπόγειος και διαθέτει μία κεντρική αποβάθρα και γραμμή εναπόθεσης αμαξοστοιχιών.

Ο σταθμός *Εθνική Άμυνα* ήταν από τα εγκαίνιά του, τον Ιανουάριο του 2000, και για 4,5 έτη ο ανατολικός τερματικός σταθμός της γραμμής 3 του αθηναϊκού μετρό. Έπαψε να είναι τερματικός στις 24 Ιουλίου 2004, όταν η γραμμή 3 επεκτάθηκε μέχρι το Χαλάνδρι. Το 2014 ο σταθμός ξαναέγινε τερματικός για ένα διάστημα, κατά τη διάρκεια τεχνικών εργασιών για την εγκατάσταση και δοκιμαστική λειτουργία εξοπλισμού βελτίωσης της σιδηροδρομικής γραμμής.

Στα αρχικά σχέδια κατασκευής της γραμμής 3 του μετρό και κατά τη μεγαλύτερη διάρκεια της κατασκευής του, ο σταθμός Εθνικής Άμυνας αναφερόταν με την ονομασία *Πεντάγωνο*, η οποία οφειλόταν στο κοινό προσωνύμιό του κτηρίου του Υπουργείου Εθνικής Αμύνης. Το 1993, κατά την ανάληψη του έργου από την εταιρεία *Ολυμπιακό Μετρό*, αναφερόταν με το όνομα Υ.ΕΘ.Α. (Υπουργείο Εθνικής Άμυνας). Κατά τη διάρκεια της κατασκευής της γραμμής Σύνταγμα - Εθνική Άμυνα αποφασίστηκε η μετονομασία του σταθμού στο σημερινό του όνομα.

Από την πλευρά της ανόδου της οδού Μεσογείων ο σταθμός γειτνιάζει με το Υπουργείο Μεταφορών και Επικοινωνιών, καθώς και με τη διεύθυνση Συγκοινωνιών Αθηνών.

## Πολιτιστικά έργα
Στο σταθμό *Εθνικής Αμύνης*, εκτίθενται τέσσερις εγκαταστάσεις έργων τέχνης: τρία γλυπτά στο επίπεδο των αποβαθρών, και μια μεγάλη εγκατάσταση στο επίπεδο έκδοσης εισιτηρίων. Τα έργα εγκαινιάστηκαν τον Δεκέμβριο του 2000 από τον υπουργό ΠΕΧΩΔΕ Κώστα Λαλιώτη.  

### Επίπεδο έκδοσης εισιτηρίων

* *Υπόγειο πάρκο* (Κώστας Τσόκλης): Δώδεκα δέντρα του Κώστα Τσόκλη, οι κορμοί κατασκευασμένοι από κοιλοδοκό, τα φύλλα από ανοξείδωτο χάλυβα. Τα δέντρα αντανακλώνται στους απέναντι καθρέφτες και πολλαπλασιάζονται, δίνοντας την εντύπωση ενός δάσους. 

### Επίπεδο αποβαθρών

* *Θνήσκων Πολεμιστής* (Δημήτρης Καλαμάρας): Χάλκινο γλυπτό (1971), που στήθηκε στον εν λόγω σταθμό ως φόρος τιμής στον Άγνωστο Στρατιώτη. Αρχικά είχε τοποθετηθεί στην πλατεία της Φλώρινας, γενέτειρα του καλλιτέχνη.
* *Στήλη* (Κλέαρχος Λουκόπουλος): Ορείχαλκος, 205Χ60Χ58 εκ. (1976).
* *Νέα Γενιά IX* (Κώστας Κουλεντιανός): Σίδερο, 205Χ180Χ150 εκ. (1988).

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 10 λεωφορειακές γραμμές και 1 γραμμή τρόλεϊ 3, Α5, Β5, Χ95, 036, 140, 400, 402, 409, 416, 418.

## Είσοδοι - Έξοδοι
* Λεωφόρος Μεσογείων / Υπουργείο Εθνικής Άμυνας (Νέο Ψυχικό)
* Λεωφόρος Μεσογείων / Υπουργείο Μεταφορών και Επικοινωνίας (Παπάγου) 

## Δομή σταθμού

## Φωτογραφικό υλικό

## Παραπομπές


Εθνικη Αμυνα
Εθνικη Αμυνα
Κατηγορία:Δήμος Παπάγου-Χολαργού
Σταθμός Χαλάνδρι (Μετρό Αθήνας)

Ο **Σταθμός Χαλάνδρι** είναι σταθμός του μετρό της Αθήνας, επί της γραμμής 3. Βρίσκεται στο Χαλάνδρι και εγκαινιάστηκε στις 24 Ιουλίου 2004. Είναι υπόγειος και βρίσκεται κάτω από τη Λεωφόρο Δουκίσσης Πλακεντίας. Διαθέτει δύο πλευρικές αποβάθρες.

Στα αρχικά σχέδια κατασκευής της γραμμής 3 του μετρό και κατά τη μεγαλύτερη διάρκεια της κατασκευής του, ο σταθμός Χαλανδρίου αναφερόταν με την ονομασία *Δουκίσσης Πλακεντίας*, η οποία οφειλόταν στο ότι ο σταθμός βρίσκεται κάτω από τη λεωφόρο Δουκίσσης Πλακεντίας (ο σταθμός που είναι σήμερα γνωστός ως Δουκίσσης Πλακεντίας ήταν τότε γνωστός με το όνομα *Σταυρός*). Κατά τη διάρκεια της κατασκευής της γραμμής Εθνικής Άμυνας - Δουκίσσης Πλακεντίας, αποφασίστηκε η μετονομασία του σταθμού στο σημερινό του όνομα. Επίσης, τα αρχικά σχέδια της Αττικό Μετρό προέβλεπαν κατασκευή του σταθμού Χαλάνδρι επί της πλατείας Δούρου, αλλά κατόπιν τοπικών αντιδράσεων, εγκαταλείφθηκε η προοπτική.
thumb|left|Ο σταθμός Χαλάνδρι σε φωτογραφία τον Μάρτιο του 2023.

Ο σταθμός Χαλανδρίου δεν πρέπει να συγχέεται με τον παλαιότερο Σιδηροδρομικό Σταθμό Χαλανδρίου των Σιδηροδρόμων Αττικής, ο οποίος βρισκόταν δυτικά του σταθμού του μετρό.

Στο στέγαστρο κάτω από την είσοδο - έξοδο του σταθμού και με κατεύθυνση προς τα ανατολικά, εκτίθεται τοιχογραφία της Ρένας Παπασπύρου, με τίτλο *Εικόνες στην Ύλη*. Η τοιχογραφία καταλαμβάνει επιφάνεια 10,2 μέτρων πλάτους επί 2,7 μέτρων ύψους. Οι μωσαϊκές πλάκες του έργου δουλεύτηκαν το φθινόπωρο του 2009, όπου η καλλιτέχνιδα ενσωμάτωσε και αγαπημένα σχεδιαστικά στοιχεία της περιόδου ‘90-‘94.

Ο ελεγχόμενος υπαίθριος χώρος στάθμευσης του σταθμού Χαλάνδρι είναι συνολικής χωρητικότητας 280 θέσεων. Λειτουργεί παράλληλα με το ωράριο λειτουργίας του Μετρό της Αθήνας και παραμένει κλειστός τις Κυριακές και τις Αργίες.

## Σταθμός ανταπόκρισης με αστικά λεωφορεία και τρόλεϊ
Ο σταθμός ανταπόκρισης με αστικά λεωφορεία και τρόλεϊ  βρίσκεται σε λειτουργία από τον Ιούλιο του 2004, ενώ από το 2006 παραδόθηκε στην ΑΜΕΛ. Στον σταθμό έχουν αφετηρία / τέρμα ή διέρχονται 9 λεωφορειακές γραμμές και 1 γραμμή τρόλεϊ (19, Χ95, 400, 405, 447, 450, 451, 460, 461).

## Είσοδοι - Έξοδοι
Οι είσοδοι - έξοδοι του σταθμού καλύπτονται από δύο στέγαστρα, κατασκευασμένα από γυαλί και μέταλλο.

* Λ. Δουκίσσης Πλακεντίας (προς Σταυρό/Βριλήσσια)
* Λ. Δουκίσσης Πλακεντίας (προς Αθήνα).

## Δομή σταθμού

## Παραπομπές


Χαλανδρι
Χαλανδρι
Κατηγορία:Χαλάνδρι
Πρωτάθλημα χόκεϊ επί πάγου Ελλάδας

Το **Πρωτάθλημα χόκεϊ επί πάγου Ελλάδας** αποτελεί την κορυφαία διοργάνωση στην Ελλάδα και διοργανώνεται από την Ελληνική Ομοσπονδία Χειμερινών Αθλημάτων (Ε.Ο.Χ.Α). Το πρωτάθλημα ξεκίνησε τη σεζόν 1988-89 και αποτελείται από 9 ομάδες. Τους περισσότερους τίτλους κατέχουν οι Ιπτάμενοι Παγοδρόμοι Αθηνών οι οποίοι έχουν κατακτήσει 8 πρωταθλήματα και ακολουθεί ο Άρης Θεσσαλονίκης με 4. Την περίοδο 2010-11 πρωταθλήτρια ανακηρύχθηκε ο  Άρης Θεσσαλονίκης. Αξιοσημείωτο είναι ότι ο Άρης Θεσσαλονίκης ήταν πολλές χρονιές εκτός συμμετοχής ενώ την περίοδο 2010-2011 μετά από απουσία πολλών ετών που συμμετείχε ξανά κατέκτησε με σχετική ευκολία το πρωτάθλημα.

## Ιστορία
Το Πρωτάθλημα χόκεϊ επί πάγου Ελλάδας διεξαγόταν σε μία κατηγορία από το 1989 μέχρι το 2000. Το 2000 ήταν η τελευταία χρονιά που έγινε, επειδή έκλεισαν και τα δυο παγοδρόμια που υπήρχαν στην Ελλάδα, αυτό του Μοσχάτου στην Αθήνα και της Θεσσαλονίκης. Το πρωτάθλημα ξανάρχισε το 2008. Τα σωματεία βρίσκονταν σε αδράνεια και η εθνική ομάδα προπονείται και δίνει αγώνες στην Σόφια της Βουλγαρίας. Υπήρχαν μόνο έξι σύλλογοι που συμμετείχαν σε όλα τα πρωταθλήματα, αυτοί ήταν  Ο *Τάρανδος Μοσχάτου*, Οι *Ιπτάμενοι Παγοδρόμοι* ,Ο *Άρης*, οι *Άβαντες Χαλκίδας* , ο *Π.Α.Σ. Πειραιά*  και οι *Τιτάνες Θεσσαλονίκης*.

## Πρωταθλητές

* 1988–89: Άρης Θεσσαλονίκης
* 1989–90: Άρης Θεσσαλονίκης
* 1990–91: Άρης Θεσσαλονίκης
* 1991–92: Ιπτάμενοι Παγοδρόμοι Μοσχάτου
* 1992–93: Ιπτάμενοι Παγοδρόμοι Μοσχάτου
* 1993–94: Δεν διεξήχθη
* 1994–95: Δεν διεξήχθη
* 1995–96: Δεν διεξήχθη
* 1996–97: Δεν διεξήχθη
* 1997–98: Δεν διεξήχθη
* 1998–99: Δεν διεξήχθη
* 1999–2000: Ιπτάμενοι Παγοδρόμοι Μοσχάτου

* 2000–01: Δεν διεξήχθη
* 2001–02: Δεν διεξήχθη
* 2002–03: Δεν διεξήχθη
* 2003–04: Δεν διεξήχθη
* 2004–05: Δεν διεξήχθη
* 2005–06: Δεν διεξήχθη
* 2006–07: Δεν διεξήχθη
* 2007–08: Ιπτάμενοι Παγοδρόμοι Αθηνών
* 2008–09: Ιπτάμενοι Παγοδρόμοι Αθηνών
* 2009–10: Ιπτάμενοι Παγοδρόμοι Αθηνών
* 2010–11: Άρης Θεσσαλονίκης
* 2011–12: Δεν διεξήχθη
 
* 2012–13: Ιπτάμενοι Παγοδρόμοι Αθηνών
* 2013–14: Δεν ολοκληρώθηκε
* 2014–15: Δεν διεξήχθη 
* 2015–16: Δεν διεξήχθη
* 2016–17: Τάρανδος Μοσχάτου
* 2018: Ιπτάμενοι Παγοδρόμοι Αθηνών
* 2019: Ice Guardians Θεσσαλονίκης 
* 2020: Δεν διεξήχθη 
* 2021: Δεν διεξήχθη 
* 2022: Δεν διεξήχθη

### Σύνολο τίτλων

## Παραπομπές


## Εξωτερικοί σύνδεσμοι
* Ομοσπονδία Ε.Ο.Χ.Α 
* Επίσημη ιστοσελίδα των παικτών της Εθνικής Ομάδας Χόκεϊ επί Πάγου
* -  Επίσημη ιστοδελίδα των Ιπτάμενων Παγοδρόμων
* Ομάδα Χόκεϊ στη Χαλκίδα «Άβαντες»

Πρωταθλημα Ανδρων
Ελλάδα
Χοκει επι παγου
Πρωτάθλημα Ελλάδας χειροσφαίρισης γυναικών

## Ιστορία
Το **Πρωτάθλημα Ελλάδας γυναικείας χειροσφαίρισης** ξεκίνησε το 1982 και τα πέντε πρώτα χρόνια διεξήχθη με τη μορφή Πανελληνίου Πρωταθλήματος σε δύο φάσεις, την προκριματική με ομίλους συγκροτημένους βάσει γεωγραφικών κριτηρίων και την τελική πανελλήνια φάση όπου αναδεικνυόταν ο πρωταθλητής. 

Την αγωνιστική περίοδο 1986-87 διεξήχθη πρώτη φορά η ενοποιημένη Α' εθνική κατηγορία με τη συμμετοχή των έξι καλύτερων συλλόγων (Αθηναϊκός, Μέγας Αλέξανδρος Γιαννιτσών, Άρης Νίκαιας, Γ.Ε. Βέροιας, Β.Α.Ο. και Έσπερος Πάτρας) που προέκυψαν από την τελευταία διοργάνωση του πανελλήνιου πρωταθλήματος του 1986. Από την περίοδο 1993-94 έλαβε τη σημερινή του ονομασία, *"Α1 Εθνική Κατηγορία"*. 

Τους περισσότερους τίτλους έχει κατακτήσει η Αναγέννηση Άρτας με 12. Κάτοχος του τίτλου για το 2024 είναι ο Ο.Φ. Νέας Ιωνίας.

## Οι πρωταθλήτριες Ελλάδας στη χειροσφαίριση

## Σύνολο τίτλων

### Νταμπλ
Νταμπλ τίτλων έχει επιτευχθεί 26 φορές από 6 διαφορετικές ομάδες.

## Συμμετοχές ομάδων
Τρία σωματεία εμφανίζουν σταθερή και μακροχρόνια παρουσία στο πρωτάθλημα χειροσφαίρισης γυναικών από την καθιέρωση της Α Εθνικής το 1987 και σε 39 συνολικά διοργανωσεις. 

Ο ΟΦ Νέας Ιωνίας έχει μόλις δύο απουσίες, το 1987 όπου έχασε την είσοδο του στην πρώτη Α' Εθνική καθώς ηττήθηκε στον κρίσιμο αγώνα μπαράζ από το ΒΑΟ, και το 1994 που βρέθηκε στην Α2 κατά την κανονική περίοδο, αλλά είχε έμμεση παρουσία στην Α1 καθώς κέρδισε την πρόκριση στα ημιτελικά των πλέι οφ ως πρωταθλήτρια της Α2 μαζί με τις τρεις πρώτες ομάδες της Α1.

Συνεχή παρουσία στην ανώτατη κατηγορία έχει και η ιστορική Αναγέννηση Άρτας από το 1993 μέχρι σήμερα. 

Ο τρίτος στη σχετική λίστα Μέγας Αλέξανδρος Γιαννιτσών που συμμετείχε στο παρθενικό πρωτάθλημα της Α' Εθνικής, είχε 19 συνεχείς συμμετοχές μέχρι τον υποβιβασμό του το 2022.

Ομάδες με τουλάχιστον 10 συμμετοχές:

## Παραπομπές


## Εξωτερικοί σύνδεσμοι
* Ελληνική ομοσπονδία χειροσφαίρισης
* Πρωταθλητές .

## Δείτε επίσης
* Κύπελλο Ελλάδος χειροσφαίρισης γυναικών
* Πρωτάθλημα Ελλάδας χειροσφαίρισης ανδρών
* Κύπελλο Ελλάδος χειροσφαίρισης ανδρών.



Χειροσφαιριση Γυναικων
Πρωτάθλημα Ελλάδας μπέιζμπολ

Το **Ελληνικό πρωτάθλημα μπέιζμπολ** ξεκίνησε το 2000 και διοργανώνεται από την Ελληνική Φίλαθλο Ομοσπονδία Μπέιζμπολ (ΕΦΟΜ). Έως το 2005 υπήρχαν δυο εθνικές κατηγορίες και 16 σωματεία, εξαιτίας όμως οικονομικών προβλημάτων τα μισά αποχώρησαν μέχρι το 2011. Πλέον υφίσταται μόνο μία Εθνική κατηγορία με 6 της Αθήνας και από ένα των Θεσσαλονίκη, Πάτρα. Το Νοέμβριο του 2014 η ομοσπονδία καταργήθηκε, ενώ οι ομάδες οδηγήθηκαν στα δικαστήρια.

## Ομάδες 2014

## Πρωταθλήματα

**1** Μονός τελικός.

## Σύνολο τίτλων

## Β' Εθνική
Δημιουργήθηκε ένα χρόνο έπειτα το εναρκτήριο ελληνικό πρωτάθλημα και καταργήθηκε το 2006.

## Πρωταθλήματα μικρών ηλικιών
Το εναρκτήριο πρωτάθλημα εφήβων διεξήχθη το 2002. Από το 2012 υπάρχουν δύο διοργανώσεις στις μικρές ηλικίες, η Little League έως 12 ετών και Junior League έως 15 με τρεις ομάδες της Αθήνας (Πειρατές Γλυφάδας, Lions Αλίμου, Γίγαντες Παλαιού Φαλήρου).

### Έφηβοι

### Λίγκα των μικρών

### Little και Junior League

## Παραπομπές


## Πηγές
* Η ιστορία όλων των ομάδων, ιστότοπος ΑΣΓΕ Πάνθηρες Πατρών
*http://www.baseball-bet.gr/index.php/news/item/playoffs-3

*https://web.archive.org/web/20150502112907/http://www.baseball-bet.gr/index.php/greek-baseball/tournament/item/42-564

Μ
Πρωταθλημα
Πρωτάθλημα Ελλάδας σόφτμπολ γυναικών

Το **Πανελλήνιο πρωτάθλημα [[σόφτμπολ]] γυναικών** ξεκίνησε μόλις το 2000 με πρώτο νικητή την ομάδα του Ιάσονα Κερατσινίου. Πολυνίκης είναι το Μαρούσι 2004.

## Νικήτριες ομάδες

## Παραπομπές


## Εξωτερικοί σύνδεσμοι
* Ελληνική Φίλαθλος Ομοσπονδία Σόφτμπολ

Σοφτμπολ γυναικων
Πρωταθλημα γυναικων
Κλεπτοκρατία

Ως **κλεπτοκρατία** (εξουσία των κλεπτών) χαρακτηρίζεται η μορφή της κυβερνητικής διαφθοράς, όπου οι ασκούντες την εξουσία βρίσκονται σε διαρκή οικονομική συναλλαγή με θεσμικούς ή εξωθεσμικούς παράγοντες, διανέμοντας παράνομα τον πλούτο μιας χώρας. Σκοπός αυτής της τακτικής της διαρκούς αρπαγής είναι ο παράνομος ατομικός πλουτισμός ή η εδραίωση συμμαχιών για την απόκτηση της πολιτικής εξουσίας.

Κλεπτοκρατικό είναι το καθεστώς παράνομου πλουτισμού των κατεχόντων την κρατική εξουσία και των συνεργών τους, εις βάρος του κοινωνικού συνόλου. Δεν πρόκειται ωστόσο για κάποιον «επίσημο» τύπο πολιτεύματος όπως η δημοκρατία, η μοναρχία κλπ.

## Δείτε επίσης
* Διεθνής Διαφάνεια
* Ομάδα κρατών κατά της διαφθοράς

## Εξωτερικοί σύνδεσμοι

Κατηγορία:Πολιτική ορολογία
Κατηγορία:Οικονομικά προβλήματα
Κατηγορία:Διαφθορά
Κατηγορία:Πολιτική διαφθορά
Πανελλήνιο πρωτάθλημα κολύμβησης OPEN

Το **Πανελλήνιο πρωτάθλημα κολύμβησης** είναι η μεγαλύτερη διοργάνωση του αθλήματος της κολύμβησης στην Ελλάδα και διεξάγεται από την Κολυμβητική Ομοσπονδία Ελλάδος.

## Ιστορία
Διοργανώθηκε για πρώτη φορά το 1928 απ' την ΕΚΟΦ (σημερινή ΚΟΕ), αφού έως τότε την εποπτεία του πρωταθλήματος την είχε ο ΣΕΓΑΣ ο οποίος υπήρξε ο επίσημος φορέας του πρωταθλήματος από το 1923. Για πολλά χρόνια το πρωτάθλημα κολύμβησης περιελάμβανε εκτός απ' τα κολυμβητικά αγωνίσματα, τα αγωνίσματα των καταδύσεων και τα τελικά του πρωταθλήματος γουότερ πόλο, απ' τα οποία έβγαινε βάσει βαθμολογίας ο πρωταθλητής σύλλογος, ο οποίος όμως δεν ήταν απαραίτητα και ο πολυνίκης της εκάστοτε διοργάνωσης.

Το 1940 εγκαινιάστηκε το Ολυμπιακό Κολυμβητήριο που βρίσκεται στο Ζάππειο στις αθλητικές εγκαταστάσεις του Εθνικού Αθηνών και του Όμιλου Αντισφαίρισης Αθηνών. Μέχρι τότε το όλοι οι αγώνες κολύμβησης και υδατοσφαίρισης γίνονταν στις προκυμαίες των λιμανιών.  Τις δεκαετίες του ΄50, του ΄60 και του ΄70 το πρωτάθλημα κολύμβησης αποτελούσε το κορυφαίο αθλητικό και κοσμικό γεγονός του καλοκαιριού και πλήθος κόσμου έσπευδε για να το παρακολουθήσει.

Απ' την σεζόν 1967-68 το πρωτάθλημα καταδύσεων ανεξαρτητοποιήθηκε. Από τις αρχές της δεκαετίας του ΄80 το επίκεντρο των δραστηριοτήτων μεταφέρθηκε στο Ιλίσιο Κολυμβητήριο.  Πολυνίκης της διοργάνωσης είναι ο Ολυμπιακός Σ.Φ.Π. ο οποίος έχει αναδειχθεί 66 φορές πρωταθλητής Ελλάδος και είναι και ο σημερινός κάτοχος του τίτλου. 

## Οι αγώνες
### Διοργανώσεις υπό τον ΣΕΓΑΣ

### Υπό την ΚΟΕ

### Σύνολο τίτλων συλλόγων

**Σημειώσεις**
* Το 1929 Ολυμπιακός και Πανελλήνιος ισοβάθμησαν και μοιράστηκαν τον τίτλο.
* Το 1958 Παναθηναϊκός και Παλαιό Φάληρο ισοβάθμησαν και μοιράστηκαν τον τίτλο.
* Το 1995 ο Ολυμπιακός τερμάτισε πρώτος στην βαθμολογία, αλλά μετά από ένσταση της Γλυφάδας στο ΑΣΕΑΔ εναντίον της συμμετοχής της κολυμβήτριας Άνασον με τον Ολυμπιακό, η ΕΚΟΦ αφαίρεσε βαθμούς από τον Ολυμπιακό, ο οποίος έχασε τον τίτλο και τον πήρε η Γλυφάδα.

## Στατιστικά
### Κορυφαίοι πανελληνιονίκες
*Ως τους αγώνες του 2025.*

### Τόποι διεξαγωγής

## Οι σύλλογοι που πρώτευσαν στις επιμέρους κατηγορίες (Άνδρες–Γυναίκες)
Δεν υπάρχουν ακόμα στοιχεία για τα γυναικεία αγωνίσματα των κολυμβητικών αγώνων του 1935.

### Σύνολο τίτλων ανδρικής βαθμολογίας

### Σύνολο τίτλων γυναικείας βαθμολογίας

**Σημειώσεις**

* Το 1929 Ολυμπιακός και Πανελλήνιος ισοβάθμησαν και μοιράστηκαν τον τίτλο.
* Το 1958 Παναθηναϊκός και Παλαιό Φάληρο ισοβάθμησαν και μοιράστηκαν τον τίτλο.
* Το 1995 ο Ολυμπιακός τερμάτισε πρώτος στην βαθμολογία, αλλά μετά από ένσταση της Γλυφάδας στο ΑΣΕΑΔ εναντίον της συμμετοχής της κολυμβήτριας Άνασον με τον Ολυμπιακό, η ΕΚΟΦ αφαίρεσε βαθμούς από τον Ολυμπιακό, ο οποίος έχασε τον τίτλο και τον πήρε η Γλυφάδα.

## Πηγές
*Αρχείο Εθνικής Βιβλιοθήκης της Ελλάδος 
*Αρχείο Βιβλιοθήκης της Βουλής

## Παραπομπές


## Εξωτερικοί σύνδεσμοι
* Κολυμβητική Ομοσπονδία Ελλάδος
* Αφιέρωμα στα Εθνικά Πρωταθλήματα Κολύμβησης Ιστότοπος της Κ.Ο.Ε.
* "Το 85ο Πανελλήνιο Πρωτάθλημα, από αύριο έως την Κυριακή στον Άλιμο" ΑΠΕ-ΜΠΕ.

Κολύμβηση

|}
Ταυτωνυμία

Η **Ταυτωνυμία** είναι ένας όρος της ζωολογικής ονοματοδοσίας, που σημαίνει οτι το όνομα του γένους και το όνομα του είδους είναι το ίδιο όνομα που γράφεται δύο φορές (μία για το γένος και μία για το είδος) ή ακόμα και τρεις φορές όταν είναι ταυτώτυμο και το υποείδος. Για παράδειγμα: *Natrix natrix* (Linnaeus, 1758), το grass snake ή *Gorilla gorilla gorilla* (Savage, 1847), που είναι ο Western Lowland Gorilla. Στην ζωολογική ονοματοδοσία αυτό είναι κάτι που επιτρέπεται.

## Δείτε επίσης
*Διώνυμη ονοματολογία
*Κατάλογος ταυτωνύμων (ζωολογία)

Κατηγορία:Ζωολογία
Κατηγορία:Ταξινομία
Ad nauseam

Η λατινική έκφραση ***ad nauseam*** χρησιμοποιείται για να περιγράψει κάτι που συνεχίζεται **μέχρις ναυτίας** (εμετού). Για παράδειγμα, μπορεί να πει κανεις: «Το ζήτημα έχει συζητηθεί *ad nauseam*», δηλαδή έχει συζητηθεί εκτενώς και μάλιστα σε τέτοιο βαθμό που όλοι έχουν απαυδήσει. Αποτελεί είδος αποδείξεως κατ' ισχυρισμό.

Το **επιχείρημα ''ad nauseam*** ή *'κατ' επανάληψη επιχείρημα*' είναι η νόθα απόδειξη ενός ισχυρισμού μέσω (συνεχούς) επανάληψής του, συνήθως από πολλά διαφορετικά άτομα. Αυτή η [[λογική πλάνη]] χρησιμοποιείται στην [[ρητορική]] των [[πολιτικός|πολιτικών]] και αποτελεί επίσης μηχανισμό εξάπλωσης [[αστικός μύθος|αστικών μύθων]]. Στην ακραία μορφή του πρόκειται για την [[πλύση εγκεφάλου]]. Αν και αποτελεί [[λογική πλάνη]] είναι συχνά πολύ πειστικό ως μορφή επιχειρήματος.

== Δείτε επίσης ==

* *Ad infinitum''

Κατηγορία:Λατινικές φράσεις
Κατηγορία:Λογική πλάνη
Κάρλο Καρρά

Ο **Κάρλο Καρρά** (ιταλ.: *Carlo Dalmazzo Carrà*, 11 Φεβρουαρίου 1881 – 13 Απριλίου 1966) ήταν Ιταλός ζωγράφος και κεντρική φυσιογνωμία του κινήματος του φουτουρισμού που αναπτύχθηκε στις αρχές του 20ού αιώνα.

## Βιογραφία
Γεννήθηκε στην πόλη Quargnento της Ιταλίας το 1881. Από την ηλικία των 12 ετών εργάσθηκε ως διακοσμητής. Το διάστημα 1899-1900 ο Καρά βρίσκεται στο Παρίσι, όπου έρχεται σε επαφή με τη σύγχρονη γαλλική καλλιτεχνική παραγωγή και εργάζεται ως διακοσμητής στην έκθεση *Exposition Universelle*. Επιστρέφει στο Μιλάνο το 1901 και το 1906 εγγράφεται στην Ακαδημία της Μπρέρα, όπου σπουδάζει ζωγραφική υπό τον Cesare Tallone. Στις 11 Φεβρουαρίου 1910 υπογράφει, μαζί με τους υπόλοιπους φουτουριστές, το «Μανιφέστο των Φουτουριστών ζωγράφων» και παράλληλα ξεκινά η πιο δημιουργική ίσως περίοδός του, στην οποία ανήκει και ένα από τα σημαντικότερα έργα του, η *Κηδεία του Αναρχικού Γκαλί*. Το 1914 επισκέπτεται ξανά το Παρίσι και συνδέεται με τους Γκυγιώμ Απολλιναίρ και Πάμπλο Πικάσσο.

## Το κίνημα του φουτουρισμού
Το κίνημα του φουτουρισμού λήγει ουσιαστικά με την έναρξη του Α΄ Παγκόσμιου Πολέμου και ο Καρρά το 1916 έχει ήδη απορρίψει αρκετές από τις αρχές του. Το 1917 γνωρίζεται με τον Τζόρτζιο ντε Κίρικο και στρέφεται μαζί του σε ένα νέο είδος ζωγραφικής, που αποκαλείται και «μεταφυσική ζωγραφική» (*pittura metafisika*). Δύο χρόνια αργότερα, ο Καρρά ολοκληρώνει και ένα θεωρητικό βιβλίο για τη μεταφυσική ζωγραφική υπό τον τίτλο *Pittura metafisika*. Θα ακολουθήσουν και άλλες θεωρητικές μελέτες, ενώ από το 1921 ο Καρρά εργάζεται ως κριτικός τέχνης στην εφημερίδα του Μιλάνου *L' Ambrosiano*.

Το 1941 διορίζεται καθηγητής ζωγραφικής στην Ακαδημία της Μπρέρα, ενώ το 1945 δημοσιεύει την αυτοβιογραφία του (*La mia vita*). Πέθανε στο Μιλάνο το 1966.

## Παραπομπές


## Εξωτερικοί σύνδεσμοι
* Σύντομο βιογραφικό και έργα του 

Κατηγορία:Ιταλοί ζωγράφοι του 20ού αιώνα
Μοσάντ

Η **Μοσάντ** (εβραϊκά: הַמוֹסָד , αραβικά: الموساد *το Ινστιτούτο*), επισήμως *Ινστιτούτο Πληροφοριών και Ειδικών Αποστολών* (εβραϊκά: המוסד למודיעין ולתפקידים מיוחדים, προφέρεται: *Ha-Mossad le-Modi'in ule-Tafkidim Meyuhadim*, αραβικά: الموساد للاستخبارات والمهام الخاصة, προφέρεται: *al-Mōsād lil-Istikhbārāt wal-Mahāmm al-Khāṣṣah*), είναι η κύρια οργάνωση συγκέντρωσης και ανάλυσης πληροφοριών του Ισραήλ. Επίσης, έχει παραστρατιωτικές (συμπεριλαμβανομένων και πολιτικών δολοφονιών) και αντιτρομοκρατικές αρμοδιότητες. Ο ετήσιος προϋπολογισμός της υπολογίζεται σε περίπου 2,73 δισεκατομμύρια δολάρια και εκτιμάται ότι απασχολεί άμεσα περίπου 7.000 άτομα, καθιστώντας την σημαντικότερη οργάνωση κατασκοπείας στον κόσμο. Επειδή κανένας νόμος δεν ορίζει τον σκοπό, τους στόχους, τους ρόλους, τις αποστολές, τις εξουσίες ή τον προϋπολογισμό της, και επειδή είναι απαλλαγμένη από τους συνταγματικούς νόμους του κράτους του Ισραήλ, η Μοσάντ έχει χαρακτηριστεί βαθύ κράτος.

Αντίστοιχες υπηρεσίες άλλων χωρών είναι η CIA των Ηνωμένων Πολιτειών, η SIS του Ηνωμένου Βασιλείου, η ΜΙΤ της Τουρκίας, η FSB της Ρωσίας και η ΕΥΠ της Ελλάδας.

## Ιστορία
Τον Ιούλιο του 1949 ο Ρουβέν Σιλόα, στενός συνεργάτης του Νταβίντ Μπεν Γκουριόν, πρότεινε την ίδρυση μιας κεντρικής υπηρεσίας για την οργάνωση και επίβλεψη των δραστηριοτήτων συγκέντρωσης πληροφοριών και ασφάλειας της χώρας.

Στις 13 Δεκεμβρίου 1949 ο Μπεν Γκουριόν διέταξε την ίδρυση ενός "Ινστιτούτου Συνεργασίας" που να επιβλέπει το πολιτικό τμήμα και να διευθύνει την εσωτερική ασφάλεια και τις διάφορες στρατιωτικές υπηρεσίες πληροφοριών. Αυτή θεωρείται και η ημερομηνία ίδρυσης της Μοσάντ.

Η Μοσάντ ξεκίνησε υπό τη διεύθυνση του ισραηλινού Υπουργείου Εξωτερικών. Το Μάρτιο του 1951 ο Μπεν Γκουριόν, με σκοπό την ενίσχυση των δραστηριοτήτων της και την ένωση όλων των υπηρεσιών συγκέντρωσης ξένων πληροφοριών, διέταξε την αναδιοργάνωση της υπηρεσίας. Μια ανεξάρτητη, κεντρική αρχή δημιουργήθηκε για να χειρίζεται όλες τις δραστηριότητες συγκέντρωσης ξένων πληροφοριών. Αυτή η αρχή αποκαλείται απλά *Αρχή* και αποτελεί το μεγαλύτερο μέρος της Μοσάντ. Τότε ανεξαρτητοποιήθηκε από το Υπουργείο Εξωτερικών και βρίσκεται υπό την απευθείας εποπτεία του Πρωθυπουργού. Το 1959 έφερε τον Άντολφ Άιχμαν για να δικαστεί στο Ισραήλ. 

Στη δεκαετία του 1970 η Μοσάντ μαζί με την ΜΙΤ (αντίστοιχη της Τουρκίας) και την περιβόητη Σαβάκ (της Περσίας) δημιούργησαν κοινή συνεργασία που είχε ονομασθεί Τριντέντ (= Τρίαινα) διά της οποίας μέλη της Μοσάντ εισχώρησαν επίσημα στις άλλες δύο χώρες για κοινή συνεργασία και πληρέστερη ανάπτυξη πληροφοριακών δικτύων.

Τον Οκτώβριο του 2023, επικρίθηκε εντός και εκτός Ισραήλ για τη μη έγκαιρη και έγκυρη πληροφόρησή της, σχετικά με την οργανωμένη επίθεση της Χαμάς, το Σάββατο 7 Οκτωβρίου. 

## Παραπομπές


## Δείτε επίσης
* CIA
* Εθνική Υπηρεσία Πληροφοριών
* Κατάλογος υπηρεσιών πληροφοριών

## Εξωτερικοί σύνδεσμοι
* Επίσημος ιστότοπος της Mossad
* FAS Mossad page

Κατηγορία:Υπηρεσίες πληροφοριών
Κατηγορία:Πολιτική του Ισραήλ
Κατάλογος υπηρεσιών πληροφοριών

Παρακάτω είναι ένας κατάλογος υπηρεσιών πληροφοριών του κόσμου.

## Κρατικές Υπηρεσίες Πληροφοριών
### [[Σερβία]]
*Υπηρεσία Πληροφοριών για την Ασφάλεια (БИА)

### [[Γαλλία]]
* Ministère de l'Intérieur (Υπουργείο Εσωτερικών)
** Direction Centrale du Renseignement Intérieur (DCRI, Κεντρική Διεύθυνση Εσωτερικών Πληροφοριών)
* Ministère de la Défense (Υπουργείο Άμυνας)
** Direction de la Protection et de la Sécurité de la Défense (DPSD, Διεύθυνση Προστασίας και Ασφάλειας Άμυνας)
** Direction Générale de la Sécurité Extérieure (DGSE, Γενική Διεύθυνση Εξωτερικής Ασφάλειας)
* Forces armées françaises (Γαλλικές Ένοπλες Δυνάμεις)
** Direction du renseignement militaire (DRM, Διεύθυνση Στρατιωτικών Πληροφοριών)

### [[Γερμανία]]
*Bundesnachrichtendienst (BND)
*Militärischer Abschirmdienst (MAD)
*Bundesamt für Verfassungsschutz (BfV)

### [[Ελλάδα]]
* Εθνική Υπηρεσία Πληροφοριών (Ε.Υ.Π.)

### [[Τουρκία]]
*Millî İstihbarat Teşkilâtı (MİT)

### [[Ηνωμένο Βασίλειο]]
*Secret Intelligence Service (SIS / MI6)
*Security Service (MI5)

### [[Ηνωμένες Πολιτείες]]
*CIA
*NSA
*DIA

### [[Ισραήλ]]
* Mossad
* Shin Bet

### [[Ρωσία]]
*FSB

### Υπηρεσίες που δεν υφίστανται πλέον
#### [[Γερμανία]]
* Abwehr (1866-1944, Άμπβερ)

#### [[Ναζιστική Γερμανία]]
* Gestapo (1933-1945, Γκεστάπο, Μυστική Κρατική Αστυνομία)

#### [[Ανατολική Γερμανία]]
* Stasi (1950-1990, Στάζι, Υπουργείο Κρατικής Ασφαλείας)

#### [[Ρουμανία]]
* Securitate (1948-1989)

#### [[ΗΠΑ]]
* OSS (1942-1945, Γραφείο Στρατηγικών Υπηρεσιών)

#### [[Ρωσική Αυτοκρατορία]]
* Охранное отделение (1866-1917, Οχράνα, Υπηρεσία για την προστασία της Δημόσιας Ασφαλείας και Τάξης)

#### [[Σοβιετική Ένωση]]
* КГБ (1954–1991, Κα-Γκε-Μπε, Επιτροπή για την Κρατική Ασφάλεια)

## Δείτε επίσης
* Κατασκοπεία
* Πληροφορία
* Υπηρεσία Πληροφοριών
* Κρυπτογράφηση
* Κρυπτανάλυση
* Κρυπτογραφία

## Εξωτερικοί σύνδεσμοι
* Federation of American Scientists (FAS), World Intelligence and Security Agencies. 

*
Δήμος Βερμίου

thumb|Δήμος Βερμίου.
Ο **Δήμος Βερμίου** ήταν δήμος του νομού Κοζάνης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Εορδαίας. Βρίσκονταν στο βορειότερο τμήμα του νομού, στα σύνορα με τον νομούς Φλώρινας, Πέλλας και Ημαθίας. Είχε  πληθυσμό 3483 κατοίκους (απογραφή 2001). Η έδρα του δήμου Βερμίου ήταν τα Κομνηνά.

## Διαίρεση
Περιλάμβανε τα δημοτικά διαμερίσματα:
: ** [[Δημοτικό διαμέρισμα Κομνηνών Κοζάνης|Δ.δ. Κομνηνών]]** [ 1.120 ]  
::* τα Κομνηνά [ 1.106 ]  
::* το Παρχάρι [ 14 ]  
: ** Δ.δ. Ανατολικού ** -- το Ανατολικό [ 962 ]
: ** Δ.δ. Μεσοβούνου ** -- το Μεσόβουνο [ 515 ]
: ** Δ.δ. Πύργων ** -- οι Πύργοι [ 886 ]

### Δήμαρχοι

## Εξωτερικοί σύνδεσμοι
* Ιστοσελίδα του δήμου Βερμίου
* Σελίδα με την ιστορία της περιοχής

## Παραπομπές


Βερμιου
Αμφισημία

:*Το άρθρο αυτό αναφέρεται στην αμφισημία ως [[λογική πλάνη]]. Για την αμφισημία ως γλωσσολογικό φαινόμενο, βλέπε [[πολυσημία]].*

Η πλάνη της **αμφισημίας** ή **αμφισημίας σοφίσματος** επιτυγχάνεται με τη χρήση μίας λέξης η οποία μπορεί να πάρει περισσότερες από μία έννοιες μέσα στα συμφραζόμενα του ίδιου επιχειρήματος, ενώ υποτίθεται ότι η λέξη φέρει την ίδια έννοια κάθε φορά που χρησιμοποιείται. 

Για παράδειγμα: 
:*Ο Γιώργος είναι ευχάριστο άτομο.* 
:*Το άτομο διασπάται.* 
:*Ο Γιώργος διασπάται.* 

Το παραπάνω επιχείρημα πέφτει στην εξής πλάνη: Η λέξη άτομο χρησιμοποιείται στην πρώτη περίπτωση για να καταδείξει τον άνθρωπο ως πρόσωπο και ύπαρξη και για να καταδείξει το στοιχειώδες σωματίδιο της ύλης στην δεύτερη περίπτωση. Εφόσον ο δεύτερος όρος αυτού του συλλογισμού είναι στην πραγματικότητα δύο διαφορετικοί όροι, η αμφισημία εδώ αποτελεί πλάνη τεσσάρων όρων.

Η πλάνη της αμφισημίας συχνά χρησιμοποιείται με λέξεις οι οποίες φέρουν βαρύ συναισθηματικό φορτίο και πολλές σημασίες. Αυτές οι σημασίες συχνά συμπίπτουν, αν χρησιμοποιηθούν μέσα σε κατάλληλα επιλεγμένα συμφραζόμενα, αλλά ο επιχειρηματολόγος που αποσκοπεί στην πλάνη μπορεί να προκαλέσει μία «σημειολογική μετατόπιση», αλλάζοντας ανεπαίσθητα και σταδιακά τα συμφραζόμενα, ούτως ώστε να επιτύχουν την αμφισημία εξισώνοντας δύο διαφορετικές έννοιες της λέξης.

Η μεταφορά αποτελεί αμφισημία διαφορετικού είδους:

: *Το αρσενικό του είδους *Equus asinis* ονομάζεται γάιδαρος*
: *Ο γάιδαρος αντιπροσωπεύει το είδος* Equus asinis
: *Όλοι οι γάιδαροι έχουν μεγάλα αυτιά*
: *Ο Πέτρος είναι μεγάλο γαϊδούρι*
: *Άρα, ο Πέτρος έχει μεγάλα αυτιά*

Εδώ, η αμφισημία συνίσταται στην μεταφορική χρήση του *γαϊδάρου* ως αναφορά σε κάποιον ανόητο, άξεστο ή και αχάριστο άνθρωπο, αντί για το αρσενικό του είδους *Equus asinis*.

Η αμφισημία σχετίζεται με την πλάνη της αμφιβολίας, αν και η τελευταία βασίζεται κυρίως σε «συντακτική μετατόπιση».

Η αμφισημία μπορεί να χρησιμοποιηθεί και εκτός της ορολογίας της λογικής ως ιδιότητα της γλώσσας να επιδέχεται διττή ερμηνεία. Με άλλα λόγια η γλώσσα γίνεται διφορούμενη.
## Εξωτερικοί σύνδεσμοι

Κατηγορία:Λογική πλάνη
Κατηγορία:Ασάφεια